
REFERAT

privind aprobarea proiectelor cu finanţare nerambursabilă alocată de la bugetul local 
al Municipiului Timişoara pentru activităţi nonprofit de interes local, pe anul 2008
Prin HCL 68/2007 a fost aprobat noul regulament al finanţărilor nerambursabile de la bugetul local iar prin HCL 85/2008 a fost nominalizată comisia pentru selecţia şi evaluarea proiectelor care vor beneficia de finanţări nerambursabile de la bugetul local pentru activităţi nonprofit de interes local.

În continuare a fost demarată procedura de aplicare a HCL 68/2007 (regulamentul finanţărilor nerambursabile) care a început cu publicarea unui anunţ de intenţie în Monitorul Oficial al României nr. 123/15.02.2008 partea VI-a. Termenul limită de primire a proiectelor, depuse conform documentaţiei solicitate prin art. 21 din Anexa 1 a HCL 68/2007, a fost de 14 martie 2008, la încheierea programului de lucru cu publicul. 
A fost întocmit un proces verbal cu proiectele jurizate şi a fost redactată lista cu proiectele admise şi cu sumele propuse spre aprobare în plenul Consiliului Local.

Propunem aprobarea sumelor alocate de către Comisia de evaluare şi selecţie pentru  proiectele admise în urma jurizării. Lista proiectelor admise va fi anexă a proiectului de hotărâre de consiliu. 

